Mõhu

Mõhu oli muinasaja lõpul eksisteerinud ühest muinaskihelkonnast koosnenud väikemaakond, üks nn Kesk-Eesti väikemaakondadest.

Paiknemine, naaberalad ja rahvastik
Mõhu hõlmas kogu hilisema Põltsamaa kirikukihelkonna ja tõenäoliselt ka Kolga-Jaani kirikukihelkonna kirdeosa Võisiku ümbruses. Hilisema Kursi kirikukihelkonna ala kuulumine Mõhusse on ebaselge – see piirkond oli Mõhust vähemalt looduslikult eraldatud ja asustatud arvatavasti Vaigast lähtunud inimeste poolt.Evald Tõnisson. Keskmine rauaaeg. Noorem rauaaeg. // Eesti esiajalugu. Kaasautorid Lembit Jaanits, Silvia Laul, Vello Lõugas. Eesti Raamat. 1982. Lk 404–405 Võib-olla kuulus Mõhule Kursi kihelkonnast Pikknurme ümbrus.

Mõhu piirnes  põhjas Järvamaaga, idas Vaigaga, lõunas Ugandi või Kursi alaga, läänes Nurmekunnaga.Andres Adamson. Maakonnad ja kihelkonnad muinasaja lõpu Eestis. // Eesti aastal 1200. Koostaja ja toimetaja Marika Mägi. Tallinn 2003. Lk 9–10 Viimasega Mõhu põhjaosal selgem looduslik piir puudus. Kristjan Oad on oletanud, et Mõhu kuulus Otepää linnuse ülikupere võimu alla, kuna Henriku Liivimaa kroonika nimetab Virumaa lõunapoolset kihelkonda ugalaste naaberkihelkonnaks, mida lahutasid Ugandist aga Vaiga, Mõhu ja Jogentagana väikemaakonnad. Samuti ei nimetata mõhulasi vallutajatega lepinguid sõlminud osapoolte seas ja see maakond ristiti Otepäält, Ugandi keskusest, lähtunud preestrite poolt.Kristjan Oad. Eestlaste lepingud üksteisega enne 13. sajandit. Juridica IV. 2012. Lk 151–158.

Mõhu ainus oletatavalt ka muinasaja lõpul kasutusel olnud linnamägi asus Kalanas. Sealne linnus rajati rahvasterännuajal ja hilisrauaajal on selle ühte otsa kuhjatud vall.Tõnisson, lk 315Andres Tvauri. Rahvasterännuaeg, eelviikingiaeg ja viikingiaeg Eestis. Estonian Archaeology 4. Tartu 2012. Lk 37

Mõhu põllumajandusliku maa suurus oli Taani hindamisraamatu kohaselt 400 adramaad. Arvatakse, et adramaade arv vastas üldjoontes ka majapidamiste arvule ja et igas majapidamises elas keskmiselt 6–9 inimest.Tõnisson, lk 388, 401 Henriku Liivimaa kroonikas leiduva teate järgi ristitute arvu kohta on järeldatud, et Mõhus elas 2100–3500 inimest.Henriku Liivimaa kroonika = Heinrici chronicon Livoniae. Ladina keelest tõlkinud Richard Kleis, toimetanud ja kommenteerinud Enn Tarvel. Tallinn: Eesti Raamat 1982. Peatükk XXIV, kommentaar 30, lk 218–219

Ajalugu
Enim Mõhu kohta käivaid ajalooallikate teateid pärineb Henriku Liivimaa kroonikast (nimi kujul Mocha). Selle järgi rüüstas 1212. aastal Järvamaal sõjaretkel käinud Riia piiskopi ja Mõõgavendade ordu vägi tagasiteel ka Mõhus.Henriku Liivimaa kroonika, XV 7, lk 128–129 1220. aastal lubas Taani kuningas Valdemar II "Sakala ja Ugandi koos juurdekuuluvate maakondadega" (arvatakse, et viimaste all mõeldi muuhulgas ka Mõhut) Mõõgavendade ordule jätta.Henriku Liivimaa kroonika, XXIV 2, lk 212–213 Hiljem samal aastal käis Läti Henrik koos oma kaaspreestriga Mõhu külades sealset rahvast ristimas. Iga päev olevat ristitud 300 või 500 inimest ja töö viidi lõpule nädala ajaga.Henriku Liivimaa kroonika, XXIV 5, lk 218–219 1234. aastal on paavsti kirjas  nimetatud Tartu piiskopkonnas 7 kihelkonda: Viljandi, Tarvastu, Otepää, Palamuse, Moche ja Noremegunde (viimase nimetuse all tuleb vist mõista Põltsamaa ja Pilistvere kihelkondiPaistu kirik 700 aastane. Oma Maa, 6. juuli 1934). 1224. aasta lepinguga läks Mõhu Mõõgavendade ordu võimu alla.Henriku Liivimaa kroonika, XXVIII 9, lk 254–255 Maadejagamist ja Mõhut mainivad lisaks Henriku kroonikale ka 1224. ja 1229. aastast pärinevad ürikud (nimi kujul Mocke, Moicke, Moke)Enn Tarvel. Sakala ja Ugandi kihelkonnad. Keel ja Kirjandus nr 10, 1968. Lk 586 ja Taani hindamisraamat (nimi kujul Møge).

Ordu rajas Mõhu keskele tähtsa maantee jõeületuskohta teetõkkelinnuse (Põltsamaa ordulinnus, (ülem)saksa keeles Oberpahlen). Liivi ordu võimu ajal moodustati endisele Mõhu alale umbes aastani 1480 eksisteerinud foogtkond, mida kutsuti ka Põltsamaa foogtkonnaks. Foogtkonna keskus oli Põltsamaa ordulinnus.

Muistse maakonna nimi võis säilida Mõhküla (Mochkull) ja Mõhkjõe (Mecho fluvius, Põltsamaa jõe vanem nimetus) nimedes, millest ongi tänapäeval kasutatud nimekuju Mõhu tuletatud.Henriku Liivimaa kroonika, XV, kommentaar 39, lk 128–129Helmut Joonuks. Põltsamaa jõgi. Tallinn 1971Paul Alvre. Eesti ja liivi keeleaines Henriku Liivimaa kroonikas, III: Kohanimed. Keel ja Kirjandus nr 2, 1985. Lk 103

Mõhu järgi on nimetatud Kaitseliidu Mõhu malevkond, mille praegu tegutsev järglane on Põltsamaa malevkond.

Vaata ka
Eesti maakonnad
Eesti valitsejad

Viited

Kirjandus
Rudolf Kenkman. "Über die Lage des Pala-Flusses. Ein Beitrag zur Topographie Mittelestlands im 13. Jahrhundert". // Õpetatud Eesti Seltsi Aastaraamat 1931
Rudolf Kenkman. "Lisandusi Kesk-Eesti topograafiale 13. sajandil". Magistritöö Tartu Ülikooli filosoofiateaduskonnas. Käsikiri. Tartu 1932
Rudolf Kenkman. "Kesk-Eesti muistsete maakondade asend". Ajalooline Ajakiri 1/1933. Lk 24-43

Kategooria:Eesti muinasmaakonnad
Kategooria:Eesti muinaskihelkonnad